เวลามีเพศสัมพันธ์มักไม่มีน้ำหล่อลื่นเลยค่ะ แต่ก่อนมีเยอะมาก แต่ตอนนี้ไม่มีเลย ทำให้มันแสบ เจ็บ เวลามีเพศสัมพันธ์ค่ะ สาเหตุมันเกิดจากอะไรค่ะ เกี่ยวกับที่หนูฉีดยาคุมแบบ3เดือนและก็ให้นมบุตรไหมคะ ตั้งแต่หลังคลอดมาไม่มีน้ำหล่อลื่นเลยคะ
สวัสดีค่ะ การไม่มีน้ำหล่อลื่นทำให้ช่องคลอดแห้งและเจ็บตอนมีเพศสัมพันธ์ได้ ซึ่งสาเหตุอาจเกิดจาก-การสวนล้างช่องคลอด การใช้ผลิตภัณฑ์ทำความสะอาดอวัยวะเพศบ่อยไปหรือใช้ชนิดที่มีความรุนแรง-ช่องคลอดติดเชื้อ- หลังการคลอดลูก การให้นมลูก- การสูบบุหรี่- การใช้การคุมกำเนิดบางประเภท- การเคยได้รับการฉายรังสีรักษาหรือยาเคมีบำบัด- การทานยาต้านฮอร์โมนเอสโตรเจนแนะนำพบแพทย์ที่ดูแลหรือผู้ที่ฉีดยาคุมให้ แจ้งให้แพทย์ทราบ แพทย์อาจต้องตรวจร่างกายหาสาเหตุก่อน และดูชนิดของยาฉีดที่ใช้อีกครั้งเบื้องต้น อาจลองใช้ผลิตภัณฑ์เจลหล่อลื่นสำหรับช่วยหล่อลื่นในช่องคลอด ไม่สวนล้างช่องคลอด และหากอาการไม่ดีขึ้น หรือแสบช่องคลอดมาก ให้รีบไปพบแพทย์